
Direktīvas 2003/87/EK I pielikumu groza šādi:
0. pielikuma 1. un 2. punktu aizstāj ar šādu: 
“1. Šī direktīva neattiecas uz iekārtām vai iekārtu daļām, ko izmanto pētniecībā, jaunu produktu izstrādē un testēšanā, un uz iekārtām, kur 95 % no kopējām siltumnīcefekta gāzu emisijām veido emisijas no tādas biomasas sadedzināšanas, kas atbilst saskaņā ar 14. pantu noteiktajiem kritērijiem.
2. Nosakot iekārtas kopējo nominālo siltumspēju, lai izlemtu par tās iekļaušanu ES ETS, summē visu to tehnisko vienību nominālo siltumspēju, kuras ir tās daļa un kurās šajā iekārtā tiek sadedzinātas degvielas. Šīs vienības var būt arī visu veidu katli, degkameras, turbīnas, sildītāji, kurtuves, incineratori, apdedzināšanas krāsnis, citu veidu krāsnis, cepļi, žāvētāji, dzinēji, degvielas elementi, ķīmiskie sadedzināšanas un CO2 uztveršanas bloki (CLC), lāpas un termiskās vai katalītiskās pēcsadedzināšanas iekārtas. Šajā aprēķinā neņem vērā vienības ar nominālo siltumspēju, kura mazāka par 3 MW.”; 
tabulu groza šādi:
i)	otro rindu aizstāj ar šādu:
	Naftas rafinēšana, kurā tiek izmantotas sadedzināšanas vienības, kuru kopējā nominālā siltumspēja ir lielāka par 20 MW 
	oglekļa dioksīds”;


ii)	piekto rindu aizstāj ar šādu:
	Dzelzs vai tērauda ražošana (primārā vai sekundārā), tostarp izmantojot nepārtraukto liešanu, kopējai jaudai pārsniedzot 2,5 tonnas stundā
	oglekļa dioksīds”;


iii)	septīto rindu aizstāj ar šādu:
	“Primārā alumīnija vai alumīnija oksīda ražošana
	oglekļa dioksīds”;


piecpadsmito rindu aizstāj ar šādu:
	(1) “Ģipša žāvēšana vai apdedzināšana vai ģipškartona sausā apmetuma plātņu un citu ģipša izstrādājumu ražošana, ja apdedzinātā ģipša vai žāvētā sekundārā ģipša ražošanas jauda pārsniedz 20 tonnas dienā
	(2) oglekļa dioksīds”;


vi)	astoņpadsmito rindu aizstāj ar šādu:
	“Tehniskā oglekļa ražošana, karbonizējot tādus organiskās vielas saturošus materiālus kā nafta, gudrons, krekinga un pārtvaices atlikumus, ja ražošanas jauda pārsniedz 50 tonnas dienā
	oglekļa dioksīds”;


v)	divdesmit ceturto rindu aizstāj ar šādu:
	“Ūdeņraža (H2) un sintēzes gāzes ražošana, ja ražošanas jauda pārsniedz 25 tonnas dienā  
	oglekļa dioksīds”;


vi)	divdesmit septīto rindu aizstāj ar šādu:
	“Siltumnīcefekta gāzu transportēšana uz uzglabāšanas vietu, kas saņēmusi atļauju saskaņā ar Direktīvu 2009/31/EK, izņemot tās emisijas, ko aptver kāda cita darbība saskaņā ar šo direktīvu
	oglekļa dioksīds”;


vii)	pēc pēdējās jaunās rindas iezīmē atdalīšanas līniju un pievieno šādu rindu:
	“Jūras transports
Jūras transporta darbības, ko veic Eiropas Parlamenta un Padomes Regulas (ES) 2015/757 aptvertie kuģi, kuri dodas reisos, lai komerciālos nolūkos pārvadātu pasažierus vai kravu
	Regulas (ES) 2015/757 aptvertās siltumnīcefekta gāzes”;


1. Direktīvas 2003/87/EK IIb pielikumu aizstāj ar šādu:
“IIb PIELIKUMS
A. daļa. MODERNIZĀCIJAS FONDA LĪDZEKĻU SADALĪJUMS SASKAŅĀ AR 10. PANTA 1. PUNKTA TREŠO DAĻU
	
	Daļa 

	Bulgārija
	5,84 %

	Čehija
	15,59 %

	Igaunija 
	2,78 %

	Horvātija 
	3,14 %

	Latvija 
	1,44 %

	Lietuva 
	2,57 %

	Ungārija 
	7,12 %

	Polija 
	43,41 %

	Rumānija 
	11,98 %

	Slovākija 
	6,13 %


B daļa. MODERNIZĀCIJAS FONDA LĪDZEKĻU SADALĪJUMS SASKAŅĀ AR 10. PANTA 1. PUNKTA CETURTO DAĻU
	
	Daļa 

	Bulgārija
Čehija
Igaunija
Grieķija 
Horvātija
Latvija
Lietuva
Ungārija
Polija
Portugāle
Rumānija
Slovākija


	5,0 %
12,9 %
2,2 %
10,3 %
2,3 %
1,1 %
1,9 %
5,9 %
34,8 %
8,8 %
9,9 %
4,9  %

	
	



Direktīvai 2003/87/EK pievieno šādu III, IIIa un IIIb pielikumu:
“III PIELIKUMS
IVa NODAĻAS APTVERTĀS DARBĪBAS
	Darbība:
1. Tādu degvielu nodošana patēriņam, ko izmanto sadedzināšanā ēku un autotransporta sektoros. 
Pie šīs darbības nepieder:
a) tādu degvielu nodošana patēriņam, ko izmanto šīs direktīvas I pielikumā uzskaitītajās darbībās, izņemot tad, ja tās izmanto sadedzināšanai darbībās, kuras saistītas ar siltumnīcefekta gāzu transportēšanu uz ģeoloģiskajām krātuvēm (darbības rinda Nr. 27); 
b) tādu degvielu nodošana patēriņam, kuru emisijas faktors ir nulle.
2. Ēku un autotransporta sektori atbilst šādiem emisiju avotiem, kas definēti IPCC 2006 gada vadlīnijās par nacionālajiem siltumnīcefekta gāzu inventarizācijas pārskatiem, kuru definīcijās ir izdarītas nepieciešamās izmaiņas:

a) siltumenerģijas un elektroenerģijas koģenerācijas stacijas (avota kategorijas kods 1A1a ii) un siltumenerģijas stacijas (avota kategorijas kods 1A1a iii), ciktāl tajās ražo siltumu, ko izmanto šā punkta c) un d) kategorijas vajadzībām vai nu tieši, vai ar centralizētās siltumapgādes tīklu starpniecību; 

b) autotransports (avota kategorijas kods 1A3b), izņemot izmantošanu lauksaimniecības mašīnās uz ceļiem ar cietu segumu;

c) komerciālais/institucionālais sektors (avota kategorijas kods 1A4a);

d) mājokļu sektors (avota kategorijas kods 1A4b).
	Siltumnīcefekta gāzes
Oglekļa dioksīds (CO2)




_________
IIIa PIELIKUMS

LINEĀRĀ SAMAZINĀJUMA KOEFICIENTA KOREKCIJA SASKAŅĀ AR 30.c PANTA 2. PUNKTU

1.	Ja vidējās emisijas, kas saskaņā ar IVa nodaļu paziņotas par 2024.–2026. gadu, par vairāk nekā 2 % pārsniedz 2025. gadam paredzētā daudzuma vērtību, kas definēta saskaņā ar 30.c panta 1. punktu, un ja šīs starpības iemesls nav tas, ka pastāv par 5 % mazāka starpība starp emisijām, par ko paziņots saskaņā ar IVa nodaļu un Savienības 2025. gada inventarizācijas pārskata datiem par UNFCCC avota kategorijām IVa nodaļas aptvertajos sektoros, lineāro samazinājuma koeficientu aprēķina, koriģējot 30.c panta 1. punktā minēto lineāro samazinājuma koeficientu.
2.	Koriģēto lineāro samazinājuma koeficientu saskaņā ar 1. punktu nosaka šādi:

[LRFadj = 100%* ( ( MRV[2024-2026] – ( MRV[2024-2026] + ( (ESR[2024] - 6*LRF2024*ESR2024) - MRV[2024-2026]) / 5) ) / MRV[2024-2026] ), kur,
LRFadj ir koriģētais lineārais samazinājuma koeficients;
MRV[2024-2026] ir IVa nodaļas aptverto verificēto emisiju vidējais rādītājs 2024.–2026. gadā;
ESR[2024]  ir 2024. gada emisiju vērtība, kas definēta saskaņā ar 30.c panta 1. punktu attiecībā uz IVa nodaļas aptvertajiem sektoriem;
LRF2024  ir 30.c panta 1. punktā minētais lineārais samazinājuma koeficients.]”
_________

Direktīvas 2003/87/EK IV pielikumu groza šādi:
A daļā iedaļu “Aprēķināšana” groza šādi: 
i) ceturtajā daļā pēdējo teikumu “Pieņem, ka biomasas emisijas koeficients ir vienāds ar nulli.”  aizstāj ar šādu:
“Tādas biomasas emisijas koeficients, kas atbilst  biomasas izmantošanas ilgtspējas un siltumnīcefekta gāzu emisiju aiztaupījuma kritērijiem, kuri noteikti ar Eiropas Parlamenta un Padomes Direktīvu (ES) 2018/2001, ieskaitot korekcijas, kas nepieciešamas, lai tos piemērotu šīs direktīvas nolūkā, kā noteikts 14. pantā minētajos īstenošanas aktos, ir nulle.”;
ii) sesto daļu aizstāj ar šādu:
“Lieto oksidācijas standartkoeficientus, kas izstrādāti saskaņā ar Direktīvu 2010/75/ES, izņemot gadījumus, kad operators var pierādīt, ka darbībai specifiskie koeficienti ir precīzāki.”;
b)	B daļā, iedaļas “Oglekļa dioksīda emisiju pārraudzība” ceturtajā daļā pēdējo teikumu “Emisiju koeficients biomasai ir nulle.” aizstāj ar šādu:
“Tādas biomasas emisijas koeficients, kas atbilst  biomasas izmantošanas ilgtspējas un siltumnīcefekta gāzu emisiju aiztaupījuma kritērijiem, kuri noteikti ar Eiropas Parlamenta un Padomes Direktīvu (ES) 2018/2001, ieskaitot korekcijas, kas nepieciešamas, lai tos piemērotu šīs direktīvas nolūkā, kā noteikts 14. pantā minētajos īstenošanas aktos, ir nulle.”;
a)	pielikumam pievieno šādu C daļu:
C DAĻA. III pielikumā minētajai darbībai atbilstošo emisiju monitorings un ziņošana
Emisiju monitorings 
Emisiju monitorings notiek, izmantojot aprēķinus. 
Aprēķināšana
Emisijas aprēķina pēc šādas formulas: 
Patēriņam nodotā degviela × emisijas koeficients 
Patēriņam nodotajā degvielā ietilpst tas degvielas daudzums, ko regulētais subjekts nodevis patēriņam. 
Izmanto IPCC emisiju standarta koeficientus, kas ietverti IPCC 2006. gada inventarizācijas pārskatu vadlīnijās vai šo vadlīniju turpmākos atjauninājumos, ja vien precīzāki nav konkrētajai degvielai specifiski emisijas koeficienti, ko noteikušas neatkarīgas akreditētas laboratorijas, izmantojot apstiprinātas analītiskas metodes. 
Par katru regulēto subjektu un katru degvielu veic atsevišķus aprēķinus. 
Ziņojumi par emisijām 
Katrs regulētais subjekts ziņojumā iekļauj šādu informāciju: 
A. Regulētā subjekta identifikācijas dati, tostarp: 
— regulētā subjekta nosaukums; 
— tā adrese, t. sk. pasta indekss un valsts; 
— tas, kāda veida degvielu tas nodod patēriņam un ar kādām darbībām tas nodod degvielu patēriņam, t. sk. kādu tehnoloģiju tas izmanto;
— kontaktpersonas adrese, tālruņa numurs, faksa numurs un e-pasta adrese; un 
— regulētā subjekta īpašnieka un jebkuras mātessabiedrības vārds vai nosaukums. 
B. Par katru tādas patēriņam nodotās degvielas veidu, kuru izmanto sadedzināšanai ēku un autotransporta sektoros, kā definēts III pielikumā, par kuru tiek aprēķinātas emisijas: 
— patēriņam nodotās degvielas daudzums; 
— emisijas koeficienti; 
— kopējās emisijas; 
— patēriņam nodotās degvielas galalietojumi; un 
— nenoteiktība. 
Dalībvalstis veic pasākumus, lai koordinētu ziņošanas prasības ar jau esošām līdzīgām prasībām, lai uzņēmumiem samazinātu ziņošanas slogu.”;
Direktīvas 2003/87/ES V pielikumam pievieno šādu C daļu:
C DAĻA. III pielikumā minētajai darbībai atbilstošo emisiju verifikācija
Vispārīgie principi 
1. III pielikumā minētajai darbībai atbilstošās emisijas verificē.  

2. Verifikācijas procesā ņem vērā ziņojumu atbilstoši 14. panta 3. punktam un monitoringa pasākumus iepriekšējā gada laikā. Ir jāpārbauda monitoringa sistēmu ticamība un precizitāte un iesniegtie dati un informācija par emisijām, jo īpaši: 
a) paziņotās patēriņam nodotās degvielas un saistītie aprēķini;  
b) emisijas koeficientu izvēle un izmantošana; 
c) kopējās emisijas noteikšanā veiktie aprēķini.

3. Paziņotās emisijas var validēt tikai tad, ja ticami dati un informācija ļauj emisiju noteikt ar augstu ticamības pakāpi. Lai nodrošinātu augsta līmeņa ticamību, regulētajam subjektam ir jāpierāda, ka: 
a) iesniegtajos datos nav pretrunu; 
b) datu apkopošana ir notikusi saskaņā ar zinātniskiem standartiem; un 
c) regulētā subjekta reģistri ir pilnīgi un konsekventi. 
4. Verificētājam ir jāsaņem piekļuve jebkuram objektam un jebkurai informācijai sakarā ar veicamo verifikāciju. 

5. Verificētājam ir jāņem vērā, vai regulētais subjekts ir reģistrēts Savienības vides vadības un audita sistēmā (EMAS). 
Metodika 
Stratēģiskā analīze
6. Verifikācija ir jābalsta uz stratēģisku analīzi par visiem degvielas daudzumiem, ko regulētais subjekts nodevis patēriņam. Tas nozīmē, ka verificētājam ir pārskats par visām darbībām, kuru ietvaros regulētais subjekts nodod degvielas patēriņam, un par to, cik būtiskas tās ir no emisiju viedokļa.
Procesa analīze
7. Iesniegtās informācijas verifikāciju, ja vajadzīgs, veic regulētā subjekta atrašanās vietā. Verificētājs izmanto izlases veida pārbaudes, lai noteiktu iesniegto datu un informācijas ticamību.
Riska analīze
8. Verificētājs visus līdzekļus, ar kādiem regulētais subjekts nodod degvielas patēriņam, novērtē attiecībā uz to, cik ticami ir dati par regulētā subjekta emisijām kopumā. 
9. Pamatojoties uz šo analīzi, verificētājs uzskatāmi identificē jebkādus elementus, kuru emisijas noteikšana saistīta ar paaugstinātu kļūdu risku, un citus monitoringa un ziņošanas procedūras aspektus, kuru dēļ varētu kļūdaini noteikt emisijas kopumā. It īpaši tas attiecas uz aprēķiniem, kas nepieciešami, lai noteiktu emisijas līmeni no atsevišķiem avotiem. Īpašu uzmanību pievērš tiek elementiem, kas saistīti ar paaugstinātu kļūdu risku, un minētajiem monitoringa procedūras aspektiem. 
10. Verificētājs ņem vērā jebkuru efektīvo riska vadības metodi, ko izmanto regulētais subjekts, lai samazinātu kļūdas iespējamību. 
Ziņojums
11. Verificētājs gatavo ziņojumu par validēšanas procesu, kurā norāda, vai ziņojums atbilstīgi 14. panta 3. punktam ir apmierinošs. Šajā ziņojumā aplūko visus jautājumus, kas relevanti paveiktajam darbam. Paziņot, ka ziņojums atbilstīgi 14. panta 3. punktam ir apmierinošs, var tad, ja verificētājs atzīst, ka, norādot kopējo emisiju, nav pieļautas būtiskas kļūdas. 
Minimālās prasības verificētāja kompetencei
12. Verificētājs ir neatkarīgs no regulētā subjekta un veic savu darbu labi, profesionāli un pārzina: 
a) šīs direktīvas noteikumus, kā arī visus standartus un metodiskās norādes, ko Komisija pieņēmusi atbilstoši 14. panta 1. punktam; 
b) normatīvās un administratīvās prasības attiecībā uz verificējamajām darbībām; un 
c) to, kā rodas visa informācija saistībā ar visiem līdzekļiem, ar kādiem regulētais subjekts degvielas nodod patēriņam, jo īpaši par datu vākšanu, mērījumiem, aprēķiniem un ziņošanu.”.

